13. 10. 88 De Europæiske Fællesskabers Tidende Nr. C 266/5 
II 
(Forberedende retsakter) 
KOMMISSIONEN 
Forslag til Rådets beslutning om vedtagelse af pilotfasen til et strategisk flyteknisk 
forskningsprogram 
(Pilotfase 1989-90) 
KOM(88) 393 endelig udg. — SYN 144 
(Forelagt af Kommissionen den 14. juli 1988) 
(88/C 266/05) 
RÅDET FOR DE EUROPÆISKE 
FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 
130 Q, stk. 2, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
I Traktatens artikel 130 K bestemmes det, at rammepro­
grammet iværksættes ved hjælp af særprogrammer, der 
udarbejdes i forbindelse med hver enkelt foranstaltning; 
ved sin vedtagelse af rammeprogrammet for Fællesska­
bets forskning og teknologiske udvikling (1987-1991) (') 
har Rådet tilkendegivet sin interesse i en aktion inden for 
videnskab og teknologi til gavn for fremstillingsindu­
strien med henblik på modernisering af industrisektoren; 
en af hovedmålsætningerne for rammeprogrammet er at 
fremme den europæiske industris konkurrenceevne; 
i sin vurdering af den europæiske flyindustris situation 
og udvikling (2) understregede Europa-Parlamentet dens 
rolle for Fællesskabets fremtidige politiske, sociale og 
økonomiske udvikling og fremhævede specielt en række 
aktioner, som skulle fremmes; 
Kommissionen har i samarbejde med flyindustrien analy­
seret de fremtidige behov for flyteknisk forskning i lyset 
af ønsket om at sikre den europæiske industris konkur-
(') EFT nr. L 302 af 24. 10. 1987, s. 1. 
O Beslutning af 15. 10. 1987, PV 33 II, EP 117.164. renceevne på internationalt plan på mellemlang og lang 
sigt og har nået den konklusion, at det haster med hand­
ling på EF-plan; 
et EF-program tilgodeser behovet for at styrke og øge 
bredden i den europæiske flyindustris forsknings- og 
teknologibase; deltagerne i programmet må derfor være 
de virksomheder, universiteter og forskningscentre i 
Fællesskabet, der er bedst egnede til at nå disse mål; 
det er af afgørende betydning, at aktiviteterne på natio­
nalt plan og EF-plan inden for flyteknisk forskning og 
teknologierhvervelse er fuldt forenelige; 
det er nødvendigt i hast at igangsætte en forberedende 
fase for at udvikle nye samarbejds- og samordningsme-
toder inden for flyteknisk forskning i Fællesskabet, 
førend et større flyteknisk forskningsprogram kan 
gennemføres; 
Udvalget for Videnskabelig og Teknisk Forskning 
(CREST) har afgivet udtalelse — 
VEDTAGET FØLGENDE BESLUTNING: 
Artikel 1 
Der vedtages et særprogram for forskning og teknolo­
gisk udvikling inden for flyteknik i overensstemmelse 
med det tekniske bilag for en periode af 2 år fra den 1. 
januar 1989. 
Artikel 2 
Det beløb, der skønnes nødvendigt til gennemførelse af 
programmet, andrager 60 mio ECU over 24 måneder, 
hvori er inkluderet udgifter til personale, som højst må 
udgøre 4,5 % af Fællesskabets bidrag. 
Nr. C 266/6 De Europæiske Fællesskabers Tidende 13. 10. 88 
Artikel 3 
De nærmere regler for programmets gennemførelse og 
størrelsen af Fællesskabets finansieringsandel er anført i 
det tekniske bilag. 
Artikel 4 
I løbet af programgennemførelsens andet år foretager 
Kommissionen en revision af programmet og forelægger 
resultatet heraf for Rådet og Europa-Parlamentet. 
Kommissionen foretager en evaluering af de opnåede 
resultater og forelægger resultatet heraf for Rådet og 
Europa-Parlamentet. 
Ovennævnte rapporter udarbejdes under hensyntagen til 
de i bilaget til denne beslutning fastsatte målsætninger og 
i overensstemmelse med bestemmelserne i artikel 2, stk. 
2, i rammeprogrammet. 
Artikel 5 
Kommissionen er ansvarlig for programmets gennemfø­
relse og bistås hermed af et udvalg, herefter benævnt 
»udvalget«, der består af to repræsentanter for hver 
medlemsstat, og som har Kommissionens repræsentant 
som formand. 
Udvalgets medlemmer kan bistås af eksperter eller rådgi­
vere afhængigt af arten af de spørgsmål, der behandles. 
Udvalgets forhandlinger er fortrolige. Udvalget fast­
sætter selv sin forretningsorden. Kommissionen varetager 
sekretariatsfunktionen. 
Artikel 6 
Fremgangsmåden i artikel 7 finder anvendelse på: 
— vurderingen af projektforslag og den anslåede stør­
relse af Fællesskabets finansielle bidrag 
— fastlæggelsen af passende procedurer for informa­
tionsudveksling i henhold til artikel 9 
— afgørelsen om deltagelse i projekter og aktioner af 
organisationer og virksomheder i henhold til artikel 
10 
— foranstaltningerne med henblik på evaluering af 
programmet. 
Artikel 7 
Når der henvises til fremgangsmåden i denne artikel, 
forelægger Kommissionens repræsentant udvalget et 
udkast til de foranstaltninger, der skal træffes. Udvalget 
afgiver en udtalelse om dette udkast inden for en frist, 
som formanden kan fastsætte under hensyntagen til det 
pågældende spørgsmåls hastende karakter. Det udtaler sig med det flertal, som er fastsat i Traktatens artikel 
148, stk. 2, for vedtagelse af de afgørelser, som Rådet 
skal træffe på forslag af Kommissionen. Under afstem­
ninger i udvalget tillægges de stemmer, der afgives af 
repræsentanterne for medlemsstaterne, den vægt, der er 
fastlagt i nævnte artikel. Formanden deltager ikke i 
afstemningen. 
Kommissionen vedtager foranstaltninger, der straks 
finder anvendelse. Hvis de ikke er i overensstemmelse 
med den af udvalget afgivne udtalelse, underrettes Rådet 
dog straks af Kommissionen om disse foranstaltninger. I 
så fald kan Kommissionen udsætte gennemførelsen af de 
foranstaltninger, den har truffet afgørelse om, i et 
tidsrum på højst en måned regnet fra datoen for denne 
underretning. 
Rådet kan med kvalificeret flertal træffe en anden afgø­
relse inden for det tidsrum, der er nævnt i ovenstående 
afsnit. 
Artikel 8 
De kontrakter, som Kommissionen indgår, skal inde­
holde bestemmelser om hver parts rettigheder og forplig­
telser, herunder bestemmelser om, hvordan programmets 
resultater skal formidles, beskyttes og udnyttes. 
Artikel 9 
Med henblik på de i artikel 1 anførte aktiviteter udvek­
sler medlemsstaterne og Fællesskabet alle relevante 
oplysninger, som de har adgang til, og som de frit kan 
fremlægge vedrørende aktiviteterne på de områder, der 
er omfattet af denne beslutning, hvad enten disse aktivi­
teter er planlagt eller gennemført under deres tilsyn eller 
ej. 
Udvekslingen af oplysninger sker i henhold til en proce­
dure, der vil blive fastlagt af Kommissionen efter høring 
af udvalget, og oplysningerne vil blive behandlet som 
fortrolige, såfremt den, der giver oplysningerne, 
anmoder herom. 
Artikel 10 
Er der indgået rammeaftale om videnskabeligt og teknisk 
samarbejde mellem europæiske tredjelande og Det Euro­
pæiske Fællesskab, kan organisationer og virksomheder, 
der er etableret i disse lande, på passende vilkår, der vil 
blive fastlagt af Kommissionen, blive partnere i et 
projekt, der gennemføres under dette program. 
Ingen kontrahent, der er etableret uden for Fællesskabet, 
og som deltager som partner i et projekt, der gennem­
føres under dette program, er berettiget til at få del i det 
til dette program tiltænkte bidrag fra Fællesskabet. 
Artikel 11 
Denne beslutning er rettet til medlemsstaterne. 
13. 10. 88 De Europæiske Fællesskabers Tidende Nr. C 266/7 
TEKNISK BILAG 
DEFINITION AF PILOTFASEN I ET STRATEGISK FLYTEKNISK FORSKNINGSPROGRAM 
I. FREMGANGSMÅDE OG MÅLSÆTNINGER 
a) Fremgangsmåde 
For programmet som helhed vil målet blive søgt nået ved iværksættelse af et strategisk program for 
prækonkurrencemæssig flyteknisk forskning og teknologierhvervelse, som skal gennemføres på 
EF-plan og koncentreres om vigtige teknologiske mål, der udledes af en analyse, foretaget af indu­
strien selv, af generiske produktmål, og som i størst muligt omfang samordnes med andre nationale 
forsknings- og teknologierhvervelsesaktiviteter. 
For pilotfasen er grundmetoderne de samme, men de vil blive anvendt i forbindelse med aktiviteter i 
en mindre målestok end dem, der er planlagt for hovedprogrammet. Pilotfasens arbejdsplan inde­
holder ægte forskning på området. Programmet behandler således en række vigtige problemer, som 
strækker sig over de fleste relevante discipliner og omfatter et repræsentativt udsnit af aktivitets­
typer. Inden for disse brede rammer er emnerne valgt efter forslag fra industrien og finjusteret efter 
omfattende ekspertdrøftelser. 
Udtrykket forskning og teknologierhvervelse er her anvendt, så det omfatter alle aktivitetstyper, der 
ikke berører konstruktion, fremstilling eller salg af bestemte produkter, og som ligger i en senere 
fase end grundlæggende forskning. 
b) Målsætninger 
Programmets overordnede mål er at reagere på den alvorlige teknologiske udfordring, som den 
europæiske flyindustri står overfor. For at nå dette afgørende mål søger programmet at bidrage til, 
at der sker et kvalitativt spring i omfanget og effektiviteten af det europæiske samarbejde med de 
mange og forskelligartede organisationer (flyproducenter, motorproducenter, udstyrsproducenter, 
nationale forskningscentre, materialeleverandører, forskningsinstitutter, universiteter osv.), hvis 
arbejde bidrager til det teknologiske grundlag for Europas flyindustri. 
Pilotfasens specifikke målsætninger er: 
— at fremkalde den impuls, som er forudsætningen for, at der kan lanceres et større og komplekst 
handlingsprogram; 
— at udføre forskningsarbejde på en række områder under teknologisk udvikling, som har stor 
betydning for flyindustriens fremtidige muligheder; 
— at opnå erfaringer med forvaltning og drift af sådant et program og at finjustere definitionen af 
de længeresigtede foranstaltninger, der må sættes i værk; 
— at tilvejebringe et konkret beslutningsgrundlag for fremtidige foranstaltninger. 
II. TEKNISK INDHOLD 
Programmet skal bestå af følgende opgaver: 
Aerodynamik (herunder flyvemekanik) 
Konfigurationsanalyse og -optimering for højhastighedsfly, inkl. overslag over den aerotermodynamiske 
varmebelastning 
— Ramme og integration 
— Optimeringsstrategi og -metoder 
— Approksimeringsmetoder (belastninger og koefficienter) 
— Transport og termodynamiske fænomener og modeller 
Nr. C 266/8 De Europæiske Fællesskabers Tidende 13. 10. 88 
— Numeriske metoder 
— Grid generation 
— Interaktioner mellem chokbølge og hvirvel i grænselaget 
— Forsøgsmetoder — målinger og datagrundlag 
— Ydeevne ved lav hastighed 
Beherskelse af laminare strømninger 
— Kalibrering og udnyttelse af vindtunnel 
— Prøvningsmetoder og udvikling af sugeanlæg 
— Numerisk beregning af strømningsfejt 
— Overfladekvalitet og -nedbrydning 
— Prøveflyvningskrav 
— Teknologi til andre anvendelsesformål end vinger, til fastvingede fly og til helikoptere 
— Afsluttende cost-benefit analyse. 
Materialer 
— Aluminium/lithium-legeringer 
— Kompositmaterialer med metalmatrice 
— Pulvermetallurgi 
— Prøvningsmetoder til karakterisering og kvalificering af materialer 
— Organiske kompositmaterialer til driftstemperaturer over 120° C 
— Fiberarmeret kul og fiberarmeret keramik 
— Overfladeteknologier 
— Klæbematerialer 
— Kompositmaterialer med organiske matricer til driftstemperaturer op til 120° C 
— Kompositmaterialer 
— Kombinationer af kompositmaterialer og metal 
Akustik 
Identifikation af kilder til flystøj, forudberegning og reduktion af flystøj 
— Helikoptere og vipbare rotorer 
— Lydkilder 
— Koder til forudberegning 
— Transmissionsstrækninger 
— Støjpåvirkning af samfund og passagerer 
— Avancerede propeller og propfans 
— Støjberegningssystemer for nær- og fjernområde 
— Validering af beregningssystemerne ved forsøg i lav- og højhastighedsvindtunneler 
— Installationsvirkninger 
— Motorprøvestand med henblik på akustiske målinger 
— Specifikationer 
— Projektering og udførelse 
— Instrumentering 
— Kalibrering 
13. 10. 88 De Europæiske Fællesskabers Tidende Nr. C 266/9 
Beregning og reduktion a/indvendig støj 
— Beregningsmetoder 
— Aktiv støjbeherskelse 
— Europæisk forsøgsanlæg for indvendig flystøj 
Reduktion af udvendig støj ved aktiv beherskelse 
— Teoretiske undersøgelser 
— Udvikling af antistøj-generatorer 
— Udvikling af styringslogik til periodisk og stokastisk støj 
Akustisk materialetrathed og hermed forbundet skadetolerance for avancerede kompositmaterialer 
— Undersøgelse af materialer og konstruktionsmetoder 
— Statisk og dynamisk prøvning af prøvestykker og komponenter 
— Program for testprocedurer 
— Forsøg med akustisk materialetræthed 
— Teoretisk analyse af skadetolerance og akustisk materialetræthed 
— Udvikling af ikke-destruktive prøvningsmetoder til nye fiberkompositmaterialer og konstruktioner 
heraf 
EDB 
— Krav 
— Generel super-edb 
— Matematisk-fysiske modeller og algoritmer 
— Integration af konstruktions- og skitseringsredskaber 
— Videnbaserede systemer 
— Programmelmiljø 
— Grundredskaber 
— Kommunikation 
— Programmelproduktionsmiljø 
Flysystemer og -udstyr 
Integration og drift af systemer og udstyr 
— Digital teknologi 
— Centraliseret/decentraliseret edb 
— Datatransmission 
— Sensorer og aktuatorer 
— Elektrisk energiforsyning 
— Systemudvikling og evalueringsredskaber 
— Funktionsprincipper for flyvedækket samt systemer til styring af flyvningen (Flight Management 
Systems) 
— Flybårne intelligente videnbaserede systemer (IKBS: Intelligent Knowledge Based Systems). 
Fuldt elektriske fly 
— Isbeskyttelse 
— Isfysik 
— Avancerede principper for isbeskyttelse 
— Afisning ved elektriske impulser (EIDI: Electrical Impulse De-Icing) 
Nr. C 266/10 De Europæiske  Fællesskabers  Tidende 13. 10. 88 
— Aktivering  af styregrejer 
— Elektromekaniske  aktuatorer  (EMA) 
— Elektrohydraulikpumper  (EHP) 
— Elektrohydrostatiske  aktuatorer 
— Sekundær  kraftproduktion 
— Elproduktion 
— Erstatning  af aftapningsluft  fra motoren 
— Nyt  fordelersystem  for højenergielkraft 
Fremdrift 
— Definition  af, hvilke  forsøgsparametre  der skal  opnås  under  de forskellige  driftsvilkår 
— Undersøgelse  og definition  af konfigurationen  for hovedfasens  prøvning 
— Bedømmelse  og udvælgelse  af egnede  vindtunneller  samt  af type  og størrelser  for modeller 
— Aerodynamik  konstruktion  af modeller 
— Specificering  og konstruktion  af vindtunnelmodeller  og disses  komponenter 
— Specificering  af egnede  drivmotorer 
— Definition  af modeller  af propeller  og motornaceller,  helst  i samarbejde  med  propel-  og motorpro-
ducenter 
— Detaljeret  definition  og specifikation  af forsøgsprogrammet,  af måleudstyr  samt  af krav  til data-
fangst  og -analyse 
— Anskaffelse  og montering  af materiel. 
Konstruktions-  og fremstillingsteknologi 
— Intelligente  grænseflader 
— Fælles  database 
— Opbygning  af håndgribelige  tredimensionale  modeller 
III. GENNEMFØRELSE 
Programmet  omfatter  præ-konkurrencemæssige  forsknings-  og teknologiprojekter,  som  udføres  i 
henhold  til kontrakter,  der skal  indgås  med  virksomheder,  herunder  små  og mellemstore  virksomheder, 
forskningscentre  og universiteter,  der er etableret  i Fællesskabet.  I medfør  af beslutningens  artikel  10 
kan programmet  også  åbnes  for lignende  organisationer,  der er etableret  i de pågældende  lande. 
Samordningen  og komplementariteten  mellem  aktiviteter,  der udføres  i henhold  til medlemsstaternes 
og Fællesskabets  programmer,  vil blive  behandlet  med  særlig  opmærksomhed. 
Programmet  indbefatter  afholdelse  af møder  og høring  af eksperter. 
Projektudvælgelsen  foretages  af Kommissionen  med  bistand  fra udvalget  og under  hensyntagen  til de 
målsætninger,  der er opstillet  i dette  bilag. 
Projekterne  skal  som  hovedregel  forelægges  som  reaktion  på en åben  indkaldelse,  offentliggjort  i De 
Europæiske  Fællesskabers  Tidende,  og skal  have  deltagelse  fra mindst  to uafhængige  partnere  fra indu-
strien,  som  ikke  alle må være  etableret  i samme  medlemsstat.  Det  forventes,  at hver  kontrahent  yder  et 
væsentligt  bidrag  til projektet.  Kontrahenterne  forventes  at bære  en betydelig  andel  af omkostningerne. 
Fællesskabets  bidrag  vil normalt  være  50 % af de samlede  udgifter.  Hvor  der er tale  om universiteter 
og forskningsinstitutioner,  som  udfører  projekter  eller  aktioner,  kan  Fællesskabet  i stedet  påtage  sig op 
til 100  % af de ekstraudgifter,  der bliver  tale om. 
13. 10. 88 De Europæiske Fællesskabers Tidende Nr. C 266/11 
IV. EVALUERINGSKRITERIER 
Ifølge Kommissionens meddelelse til Rådet om Fællesskabets handlingsplan for evaluering af EF's 
forsknings- og udviklingsaktiviteter i årene 1987-1991 (KOM(86) 660 endelig udg.) skal målsætninger 
og milepæle i hvert enkelt program opstilles i en form, der kan afprøves, hvilket gøres i det følgende: 
1. Eftersom hovedmålsætningen er at styrke den konkurrencemæssige stilling for EF's flyindustri, bør 
evalueringen fastslå: 
— i hvilket omfang projektet blev udvalgt på baggrund af industrielle kritrier 
— værdien af den forvaltningsstruktur, der oprettes til gennemførelsen af pilotfasen. 
2. Et yderligere mål er at tilskynde til samarbejde på tværs af grænserne om strategisk industriforsk­
ning og teknologiudvikling på det flytekniske område, at reducere overlapningen mellem de bestræ­
belser, der udfoldes forskellige steder, og at forbedre udnyttelsen af forhåndenværende anlæg. 
Programmets gennemførelse vil tilbyde Fællesskabets mindre medlemsstater muligheden for at 
deltage i særdeles avancerede teknologiske programmer, og dette er endnu en faktor, som bidrager 
stærkt til at fremme europæisk enhed. 
Det bør ved evalueringen fastslås: 
— i hvilket omfang det lykkedes at etablere forbindelser mellem partnere (flytekniske selskaber, 
små og mellemstore virksomheder, universiteter og forskningscentre) 
— i hvilket omfang det lykkedes at etablere tilfredsstillende procedurer til forvaltning og udnyttelse 
af den intellektuelle ejendom, programmet producerede. 
3. Som en typisk målsætning for et »pilotprogram« kan følgende resultater forventes: 
— oparbejdelse af erfaringer og relevant information 
— vellykket forberedelse af hovedprogrammet. 
Evalueringen bør vurdere disse resultater.